Godefridus Dei gratia Lingonensis Episcopus Petro venerabili Abbati Monasterij Reomaensis, eiúsque successoribus regulariter substituendis. In perpetuum. Æquitatis ratio postulat, vt qui Deo familiarius seruiunt eis diligentius solicitudinis nostræ curam impendamus. Ea propter dilecte in Christo fili Petre concedo tibi, tuisque successoribus ad vsum fratrum tuorum apud Reomaense Monasterium Deo famulantium liberè,  quietè perpetuò possidendam Ecclesiam de Belaun, cum capella de Reu saluo, iure Lingonensis Episcopi,  vt hoc donum apud posteros ratum maneat,  inconcussum nostri sigilli impressione,  testium adnotatione confirmo. Signum Pontii Archidiaconi, Nicolai Abbatis Castellionis, Seguini Decani, Achardi Præpositi, Petri Capellani Castellionis, Hugonis de Chalma, Iocelini Clerici, Hurrici Capellani de Claromonte, Matthæi Castellionensis, Rainerii de Puteriis militis, Henrici Chanlate, Andreæ Gizelit Præpositi  aliorum multorum. Actum anno millesimo centesimo quinquagesimo primo Incarnationis Dominicæ.